da da da da da af de de fr en de da da da da da da fr sv da nl de da da nn da da da da da da da da da da da de id da da de en de en da de da de da sl da da en da nn da da da da da da en da da da da da da da eo da da da da da de da en da en da en en da da en de da da da da da da da da de es de da en de fr de da nb zh la en en nl da en sv da da da da da da da sv da sv sv da da da da da
Skal jeg have tilladelse til min aktivitet?
Græsning og helårsgræsning i naturen
Nordmandsskoven er et skovrejsningsprojekt ved Skibby, der rummer både skov, søer og lysåben natur
Nordmandsskoven er på ca. 27 hektar. De første træer blev plantet i 2018. Ved skovrejsningsområdets ydergrænser er der plantet brede skovbryn med mange forskellige træer og buske. I alt er der plantet 65.000 træer og buske, fordelt på 21 forskellige arter, heraf er 50% eg og 28% bøg. Der er også stykker med gran, både for at give variation i skoven, men også for at give skovens dyr ly og læ om vinteren.
De forskellige dyr og planter, som normalt findes i danske skove, vil indvandre efterhånden som skoven vokser sig stor. De fugle, som bygger rede i buske og på jorden, kommer med det samme. Der vil gå årtier, før de typiske skovbundsplanter indfinder sig.
Engen ved søen bliver afgræsset med kvæg. Afgræsningen sikrer og forbedrer naturtilstanden – først og fremmest ved at hindre tilgroning og fremme urtefloraen, men også ved at skabe mikrohabitater, fx ved optrædning og blotlægning af jorden nogen steder. Tilgangen af frisk kolort  er fødegrundlag for mange insekter (og fugle, der æder insekterne).
Der er etableret grusbelagte stier i skoven, og det er tilladt for skovgæsterne at trampe deres egne trampestier væk fra skovvejen.
Hunde skal føres i snor overalt. Undtagen i hundelufter-folden ved P-pladsen, hvor hunden må luftes uden snor – dog stadig under ejerens kontrol.
Formålene med skoven er mange:
Beskytte grundvandet. Området ligger over et vigtigt grundvandsmagasin.
Skabe rekreative arealer til glæde og gavn for borgerne.
Skabe mere natur og bedre biodiversitet.
Forøge skovarealet i Danmark.
Du må færdes overalt på Naturstyrelsens naturarealer til fods, mv. – også om natten. Nogle arealer er indhegnet for at holde rådyrene ude af skoven, da rådyrene spiser de små træer. Når træerne er store nok til at tåle rådyrenes bid, tages hegnet ned. Hold venligst lågerne lukkede. Der må rides i skovvejenes rabatter, men ikke på selve gruset, da det ødelægger vejens overflade.
Naboarealerne er privatejede; vær venlig at respektere den private ejendomsret.
Hundefolden blev udvidet, så den nu går ind i området med træer.
Frederikssund Kommunes Hjertesti gennem Nordmandsskoven, Nordmandsmose og Midtbanen blev indviet i maj 2019. Hjertestien er på 3,3 km og giver mulighed for at nyde den nyplantede skov og andre smukke naturoplevelser.
Naturstyrelsen tilplanter arealet i april 2018. Skolebørn fra Skibby og alle der ellers har lyst, får lov at plante de første træer i området. Det var den 10. april 2018.
I 2017 aftalte Naturstyrelsen og Frederikssund Kommune at etablere et ca. 30 ha statsligt skov- og naturområde ved Skibby. Skoven ligger over et vigtigt grundvandsmagasin og samtidig bynært til gavn for befolkningens friluftsliv og sundhed.
Referat fra møde i skovrejsningsrådet d.11-10-2017
Her er der mulighed for at lufte sin hund uden snor. Der er brede slåede stier og stykker med højere vegetation, så hundene kan få lov at snuse og bruge alle sanserne.
Lysåbent område i sydvest
Bøgetræer plantet i rækker, med rødel som "ammetræer"
På kortet ses en oversigt over træarter, slette, mose, grusvejens forløb og placering af hundeskov og parkeringsplads.
Dokumentarkiv Vælg på listen Folder Nordmandsskoven
+45 72 54 33 14
+45 21 21 97 02
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden